CELEX: 32013R0088
Language: da
Date: 2013-01-31 00:00:00
Title: Kommissionens gennemførelsesforordning (EU) nr. 88/2013 af 31. januar 2013 om ændring af beslutning 2007/777/EF og forordning (EF) nr. 798/2008 for så vidt angår oplysningerne om Ukraine på listerne over tredjelande, hvorfra visse typer kød, kødprodukter, æg og ægprodukter kan indføres til Unionen  EØS-relevant tekst

1.2.2013   
            
            
               DA
            
            
               Den Europæiske Unions Tidende
            
            
               L 32/8
            
         KOMMISSIONENS GENNEMFØRELSESFORORDNING (EU) Nr. 88/2013
   af 31. januar 2013
   om ændring af beslutning 2007/777/EF og forordning (EF) nr. 798/2008 for så vidt angår oplysningerne om Ukraine på listerne over tredjelande, hvorfra visse typer kød, kødprodukter, æg og ægprodukter kan indføres til Unionen
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2002/99/EF af 16. december 2002 om dyresundhedsbestemmelser for produktion, tilvirkning, distribution og indførsel af animalske produkter til konsum (1), særlig artikel 8, indledningen, artikel 8, nr. 1), første afsnit, og artikel 8, nr. 4),
   under henvisning til Europa-Parlamentets og Rådets forordning (EF) nr. 854/2004 af 29. april 2004 om særlige bestemmelser for tilrettelæggelsen af den offentlige kontrol af animalske produkter til konsum (2), særlig artikel 11, stk. 1, og
   ud fra følgende betragtninger:
   
               (1)
            
            
               Ved Kommissionens beslutning 2007/777/EF af 29. november 2007 om dyre- og folkesundhedsbetingelser og standardcertifikater for import fra tredjelande af visse kødprodukter og behandlede maver, blærer og tarme til konsum og om ophævelse af beslutning 2005/432/EF (3) er der fastsat bestemmelser om import til samt transit og oplagring i Unionen af sendinger af kødprodukter og sendinger af behandlede maver, blærer og tarme som defineret i Europa-Parlamentets og Rådets forordning (EF) nr. 853/2004 af 29. april 2004 om særlige hygiejnebestemmelser for animalske fødevarer (4).
            
         
               (2)
            
            
               Del 2 i bilag II til beslutning 2007/777/EF indeholder listen over tredjelande og dele af tredjelande, hvorfra det er tilladt at indføre kødprodukter og behandlede maver, blærer og tarme til Unionen, forudsat at de pågældende varer har været underkastet den behandling, der er nævnt i listen. Hvor tredjelande er regionaliseret med henblik på optagelse på listen, er deres regionaliserede områder fastsat i del 1 i samme bilag.
            
         
               (3)
            
            
               I del 4 i bilag II til beslutning 2007/777/EF fastsættes de behandlinger, der henvises til i samme bilags del 2, med en kode for hver af disse behandlinger. I del 4 angives en ikke-specifik behandling (A) og en række særlige behandlinger (B« til F), som er anført i faldende orden efter intensitet.
            
         
               (4)
            
            
               I henhold til Kommissionens forordning (EF) nr. 798/2008 af 8. august 2008 om fastlæggelse af en liste over tredjelande, områder, zoner og segmenter, hvorfra fjerkræ og fjerkræprodukter kan importeres til og sendes i transit gennem Fællesskabet, og krav vedrørende udstedelse af veterinærcertifikat (5) må visse varer kun importeres til og føres i transit gennem Unionen fra tredjelande, områder, zoner eller segmenter, der er opført i del 1 i bilag I til samme forordning. Forordningen indeholder ligeledes krav vedrørende udstedelse af veterinærcertifikat for sådanne varer.
            
         
               (5)
            
            
               Ukraine er ikke p.t. opført på listen i del 2 i bilag II til beslutning 2007/777/EF som godkendt med hensyn til indførsel til Unionen af kødprodukter og behandlede maver, blærer og tarme fra fjerkræ, opdrættet fuglevildt, opdrættede strudsefugle og vildtlevende fuglevildt. Ukraine er heller ikke opført i del 1 i bilag I til forordning (EF) nr. 798/2008.
            
         
               (6)
            
            
               Ukraine har anmodet Kommissionen om at blive godkendt med hensyn til import til Unionen af kødprodukter og behandlede maver, blærer og tarme af fjerkræ, opdrættet fuglevildt, opdrættede strudsefugle og vildtlevende fuglevildt, der er blevet underkastet en ikke-specifik behandling (A) i henhold til del 4 i bilag II til beslutning 2007/777/EF. Ukraine har endvidere anmodet Kommissionen om at blive godkendt med hensyn til import til Unionen af kød af fjerkræ, opdrættede strudsefugle til konsum og vildtlevende fuglevildt, æg og ægprodukter.
            
         
               (7)
            
            
               Kommissionens eksperter har gennemført en række kontrolbesøg i Ukraine. Disse besøg har vist, at den kompetente veterinærmyndighed i dette tredjeland giver passende garantier med hensyn til overholdelse af EU-bestemmelserne om import til Unionen af kødprodukter og behandlede maver, blærer og tarme af fjerkræ, opdrættet fuglevildt, opdrættede strudsefugle og vildtlevende fuglevildt, fjerkrækød, opdrættede strudsefugle til konsum og vildtlevende fuglevildt samt æg og ægprodukter. Del 2 i bilag II til beslutning 2007/777/EF og del 1 i bilag I til forordning (EF) nr. 798/2008 bør derfor ændres med henblik på at tillade import til Unionen af sådanne produkter.
            
         
               (8)
            
            
               Ukraine har endvidere fremlagt passende dyresundhedsgarantier med hensyn til overholdelse af Unionens importbestemmelser for æg samt et nationalt program for bekæmpelse af salmonella i henhold til Europa-Parlamentets og Rådets forordning (EF) nr. 2160/2003 af 17. november 2003 om bekæmpelse af salmonella og andre bestemte fødevarebårne zoonotiske agenser (6). Programmet er imidlertid ikke endeligt godkendt. Derfor er det kun æg af Gallus gallus, der må importeres fra Ukraine, jf. »S4« i del 2 i bilag I til forordning (EF) nr. 798/2008.
            
         
               (9)
            
            
               Beslutning 2007/777/EF og forordning (EF) nr. 798/2008 bør derfor ændres i overensstemmelse hermed.
            
         
               (10)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE FORORDNING:
   Artikel 1
   Bilag II til beslutning 2007/777/EF ændres som angivet i bilag I til nærværende forordning.
   Artikel 2
   Bilag I til forordning (EF) nr. 798/2008 ændres som angivet i bilag II til nærværende forordning.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 31. januar 2013.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EFT L 18 af 23.1.2003, s. 11.
   
      (2)  EUT L 139 af 30.4.2004, s. 206.
   
      (3)  EUT L 312 af 30.11.2007, s. 49.
   
      (4)  EUT L 139 af 30.4.2004, s. 55.
   
      (5)  EUT L 226 af 23.8.2008, s. 1.
   
      (6)  EUT L 325 af 12.12.2003, s. 1.
   
      BILAG I
      I del 2 i bilag II til beslutning 2007/777/EF affattes linjen vedrørende Ukraine således:
      
         
                     »UA
                  
                  
                     Ukraine
                  
                  
                     XXX
                  
                  
                     XXX
                  
                  
                     XXX
                  
                  
                     XXX
                  
                  
                     A
                  
                  
                     A
                  
                  
                     A
                  
                  
                     XXX
                  
                  
                     XXX
                  
                  
                     XXX
                  
                  
                     A
                  
                  
                     A
                  
                  
                     XXX«
                  
               
   
   
      BILAG II
      I del 1 i bilag I til forordning (EF) nr. 798/2008 indsættes følgende nye række vedrørende Ukraine mellem rækkerne vedrørende henholdsvis Tyrkiet og USA:
      
         
                     »UA — Ukraine
                  
                  
                     UA-0
                  
                  
                     Hele landet
                  
                  
                     E, EP, POU, RAT, WGM
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                      
                  
                  
                     S4«